**ΠΡΟΚΗΡΥΞΗ**

**ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ**

Ανακοινώνουμε ότι η Θεσσαλική Εταιρεία Ψυχικής Υγείας, Περίθαλψης, Αποκατάστασης (ΘΕΨΥΠΑ) κατόπιν της υπ’αριθμ. 304Α/16ης ΝΟΕΜΒΡΙΟΥ 2018 (θέμα 13) απόφαση του Δ.Σ. της, προκηρύσσει πρόχειρο μειοδοτικό διαγωνισμό, με υποβολή σφραγισμένων προσφορών, με πρωτεύον κριτήριο κατακύρωσής του την χαμηλότερη τιμή, για την ανάδειξη αναδόχου για την «Παροχή υπηρεσιών σίτισης (catering) του εκάστοτε συνόλου των ψυχικά ασθενών που διαμένουν ή και φροντίζονται στις ΜΨΑ της ΘΕΨΥΠΑ, ως επίσης και τριών εκπαιδευτών, μελών των Θεραπευτικών Ομάδων, ανά ΜΨΑ που διαμένουν ή εργάζονται στις ΜΨΑ της ΘΕΨΥΠΑ».

ΠΡΟΟΙΜΙΟΝ

Στη Θ.Ε.Ψ.Υ.Π.Α. και στα πλαίσια των προγραμμάτων «Λέρος» και «Ψυχαργώς Β΄ φάση» έχει εκχωρηθεί προς υλοποίηση τμήμα αυτών των προγραμμάτων στην Περιφέρεια Θεσσαλίας. Σήμερα η ΘΕΨΥΠΑ λειτουργεί Μονάδες Ψυχοκοινωνικής Αποκατάστασης (ΜΨΑ) χρονίων ψυχικά ασθενών (Οικοτροφεία, Ξενώνα, Κέντρο Ημέρας) Σσις κάτωθι τοποθεσίες:

1. Οικοτροφείο Β.Ν.Υ. ΟΡΦΕΑΣ, δυναμικότητας 20 ασθενών στην Λάρισα

2. Οικοτροφείο Β.Ν.Υ. ΑΝΤΙΦΩΝ, δυναμικότητας 15 ασθενών, στον Τύρναβο

3. Οικοτροφείο Β.Ν.Υ. ΓΑΛΗΝΟΣ, δυναμικότητας 15 ασθενών, στην Καρδίτσα

4. Οικοτροφείο Β.Ν.Υ. ΑΓΙΑ ΑΝΝΑ, δυναμικότητας 15 ασθενών, στην Τερψιθέα

5. Ξενώνα ΜΕΛΑΜΠΟΥΣ, δυναμικότητας 11 ασθενών, στην Λάρισα

6. Οικοτροφείο Ψυχογηριατρικών Ασθενών ΕΣΤΙΑ, δυναμικότητας 15 ασθενών, στα Φάρσαλα

7. Οικοτροφείο Ψυχογηριατρικών Ασθενών ΑΣΚΛΗΠΙΟΣ, δυναμικότητας 15 ασθενών, στα Τρίκαλα

8. Οικοτροφείο Ψυχογηριατρικών Ασθενών ΤΙΜΙΟΣ ΣΤΑΥΡΟΣ, δυναμικότητας 15, στη Λάρισα

9. Κέντρο Ημέρας, στη Λάρισα

Την καθημερινή σίτιση των διαμενόντων ή φροντιζομένων ψυχικά ασθενών αυτών των δομών προτίθεται η Θ.Ε.Ψ.Υ.Π.Α. να την αναθέσει σε ανάδοχο εταιρεία παροχής υπηρεσιών σίτισης και για τον λόγο αυτό προβαίνει στην προκήρυξη αυτού του προχείρου μειοδοτικού διαγωνισμού με τα κάτωθι άρθρα:

**APΘPO 1**

**Τόπος και χρόνος διεξαγωγής του διαγωνισμού**

Ο διαγωνισμός θα λήξει στις 21/12/2018 ημέρα Παρασκευή και ώρα 12.00 π.μ., στην έδρα της Θ.Ε.Ψ.Υ.Π.Α., επί της οδού Αγίου Όρους 6α, στην Λάρισα**,** όπου και θα εξετασθούν ενώπιον του Δ.Σ. της ΘΕΨΥΠΑ οι κατατεθείσες προσφορές.

Οι προσφορές παραλαμβάνονται από την Γραμματέα της Διοίκησης.

Αφού λήξει η αναφερόμενη στην διακήρυξη ώρα, λήγει και ο χρόνος παράδοσης των προσφορών. Απαγορεύεται για οποιοδήποτε λόγο η αποδοχή μεταγενέστερης προσφοράς, με ποινή ακυρότητας του διαγωνισμού.

Με την λήξη του χρόνου παραλαβής προσφορών το Δ.Σ. θα προβεί στην αποσφράγιση των προσφορών.

Το Δ.Σ. γνωμοδοτεί για την αξιολόγηση των προσφορών του διαγωνισμού

Η προσφορά με την χαμηλότερη τιμή βεβαιώνεται από το Δ.Σ. το οποίο γνωματεύει με βάση τα κριτήρια που υπάρχουν στη διακήρυξη.

**ΑPΘPO 2**

**Προϋπολογισμός - Προσφορές**

Ο προϋπολογισμός έχει υπολογιστεί ενδεικτικά ως εξής: α)«Παροχή υπηρεσιών σίτισης (catering) για την κάλυψη αναγκών των ψυχικά ασθενών που διαμένουν ή φροντίζονται σε ΜΨΑ της Θ.Ε.Ψ.Υ.Π.Α. για κάθε φιλοξενούμενο άτομο ανά ημέρα με 2 γεύματα ημερησίως Το ίδιο ισχύει και για ένα έκαστο των εργαζομένων.

**Ενδεικτικός Προϋπολογισμός Σίτισης**

|  |  |  |  |  |
| --- | --- | --- | --- | --- |
| **ΠΕΡΙΓΡΑΦΗ** | **ΕΙΔΟΣ** | **ΑΡΙΘΜΟΣ ΣΙΤΙΣΕΩΝ** | **ΑΞΙΑ ΣΙΤΙΣΗΣ**  **ΗΜΕΡΑ/ΑΤΟΜΟ σε ΕΥΡΩ).** | |
| Προμήθεια  έτοιμου φαγητού | ΓΕΥΜΑ  +  ΔΕΙΠΝΟ | κάθε άτομο θα λαμβάνει  1 γεύμα + 1 δείπνο ημερησίως  σύμφωνα με τις τεχνικές προδιαγραφές. |  | |
|  |  |  | **Φ.Π.Α. 24%** |  |
|  |  |  | **ΓΕΝΙΚΟ ΣΥΝΟΛΟ** |  |

**ΑPΘPO 3**

**Τεχνικές Προδιαγραφές**

**Ενδεικτικό εβδομαδιαίο διαιτολόγιο**

**για τη σίτιση των διαμενόντων ενοίκων και μελών της Θ.Ο.:**

**Γεύμα:**

* 2 φορές την εβδομάδα κρέας (Κοτόπουλο ή χοιρινό ή μοσχάρι ή αρνί ή κιμάς κλπ.)
* 1 φορά την εβδομάδα ψάρι (πέρκα ή μπακαλιάρος κλπ.)
* 2 φορές την εβδομάδα όσπρια (φασόλια ή φακές ή ρεβίθια κλπ. )
* 1 φορά την εβδομάδα λαδερά (αρακάς ή φασολάκια ή μπριάμ κλπ.)
* 1 φορά την εβδομάδα ζυμαρικά ( παστίτσιο, μουσακάς, μακαρόνια με κιμά, λαζάνια κλπ)

**Δείπνο :**

Το βραδινό θα είναι πιο ελαφρό, όμως θα έχει την πρέπουσα θερμιδική αξία και ενδεικτικά μπορεί να περιλαμβάνει: πατάτες φούρνου, σπανακόρυζο, πίτσα, τυρόπιττα, γιαουρτάκι, κριθαράκι κλπ.

**Σαλάτα εποχής/ γαλακτοκομικά** θα δίνονται σε κάθε γεύμα, και θα είναι αγγουροντομάτα, λάχανο-καρότο, μαρούλι, μπρόκολο βραστό, κουνουπίδι βραστό, τυρί φέτα, ελιές.

**Σημείωση :**

Οι πρώτες ύλες θα είναι αρίστης ποιότητας και θα πληρούν όλες τις προδιαγραφές που ορίζονται από την αντίστοιχη Νομοθεσία, ιδιαίτερα να λάβετε υπόψη σας ότι η σίτιση αφορά κυρίως ηλικιωμένους, καταπονημένους με σοβαρά προβλήματα υγείας.

Η ποικιλία του εβδομαδιαίου μενού θα σας αποστέλλει η ΘΕΨΥΠΑ ανά 6μηνο (εαρινό/ καλοκαιρινό και φθινοπωρινό/χειμερινό) η Θ.Ε.Ψ.Υ.Π.Α. σε συνεργασία με τη διαιτολόγο του Φορέα και το οποίο υποχρεούται να ακολουθεί απαρεγκλίτως ο ανάδοχος.

**APΘPO 4**

**Δικαίωμα συμμετοχής στον διαγωνισμό**

Δικαίωμα συμμετοχής έχουν εταιρείες οποιασδήποτε μορφής οι οποίες δραστηριοποιούνται στον τομέα της σίτισης και του κέτερινγκ.

**APΘPO 5**

**Προσόντα και δικαιολογητικά συμμετοχής στον διαγωνισμό**

Απαραίτητη προϋπόθεση για να λάβει μέρος κάθε ενδιαφερόμενος στο μειοδοτικό διαγωνισμό είναι την ημέρα του μειοδοτικού διαγωνισμού να φέρουν υποχρεωτικά μαζί τους :

* Βεβαίωση έναρξης δραστηριότητας ή αντίγραφο του ΓΕΜΗ που να αναφέρεται το αντικείμενο πάνω στο οποίο δραστηριοποιείται η εταιρεία
* Οικονομική προσφορά με καθαρή αξία και με ΦΠΑ
* Να δηλώνεται εγγράφως ότι η προσφορά του θα τον δεσμεύει από την ημερομηνία της υπογραφής της σύμβασης και μέχρι την λήξη της σύμβασης.
* Υπεύθυνη δήλωση του προσφέροντος ότι :

i) δεν υφίστανται νομικοί περιορισμοί στη λειτουργία της επιχείρησης του,

ii) δεν έχει αποκλειστεί η συμμετοχή της επιχείρησης του σε διαγωνισμό του Δημοσίου με αμετάκλητη απόφαση του Υπουργού Ανάπτυξης,

iii) μέχρι το χρόνο υποβολής της προσφοράς, η επιχείρηση υπήρξε συνεπής ως προς την εκπλήρωση των συμβατικών ή άλλων νόμιμων υποχρεώσεων της έναντι φορέων του δημόσιου τομέα,

iv) οι πληροφορίες και τα στοιχεία που περιέχονται στην προσφορά είναι αληθή και ακριβή ως προς το περιεχόμενό τους,

v) η προσφορά συντάχθηκε σύμφωνα με τους όρους της παρούσας διακήρυξης της οποίας λάβαμε γνώση, και την αποδεχόμαστε πλήρως και ανεπιφύλακτα

* Σύστημα Διαχείρισης Ασφάλειας Τροφίμων (ISO)

Σε περίπτωση κατακύρωσης του διαγωνισμού δεσμεύεται να προσκομίσει ενός δέκα (10) ημερών:

α) φορολογική ενημερότητα του υποψηφίου

β) ασφαλιστική ενημερότητα του υποψηφίου

**ΑΡΘΡΟ 6**

**Ανακοίνωση κατακύρωσης-ανάθεσης υπηρεσίας**

Μετά την κατακύρωση αποστέλλεται στον αναδειχθέντα μειοδότη σχετική ανακοίνωση, που περιλαμβάνει τουλάχιστον το περιεχόμενο της υπηρεσίας, την τιμή, την συμφωνία της κατακύρωσης με τους όρους της διακήρυξης και τις τυχόν αποδεκτές τροποποιήσεις των όρων αυτής, τα στοιχεία της απόφασης τελικής έγκρισης, εάν απαιτείται και την προθεσμία υπογραφής της σύμβασης.

Με την ανακοίνωση η σύμβαση θεωρείται ως συναφθείσα, το δε έγγραφο της σύμβασης που ακολουθεί έχει αποδεικτικό μόνο χαρακτήρα.

Ο ανάδοχος υποχρεούται να προσέλθει μέσα σε δέκα (10) ημέρες από την ημερομηνία κοινοποίησης της ανακοίνωσης, για την υπογραφή της σχετικής σύμβασης.

Εάν ο ανάδοχος δεν προσέλθει στην ανωτέρω προθεσμία να υπογράψει την σύμβαση κηρύσσεται έκπτωτος με απόφαση του Δ.Σ. ύστερα από γνωμοδότηση του Δ.Σ., εκτός εάν αυτό συνέβη με ευθύνη ης Θ.Ε.Ψ.Υ.Π.Α. ή συντρέχουν λόγοι ανωτέρας βίας. Το κείμενο της σύμβασης κατισχύει κάθε άλλου κειμένου στο οποίο τούτο στηρίζεται, όπως προσφορά, διακήρυξη και απόφαση κατακύρωσης ή ανάθεσης, εκτός κατάδηλων σφαλμάτων ή παραδρομών.

**ΑΡΘΡΟ 7**

**Χρόνος-Τόπος-Τρόπος παράδοσης**

Ο ανάδοχος υποχρεούται να παραδίδει τα γεύματα καθημερινά στους χώρους των δομών που αναφέρονται ανωτέρω και συγκεκριμένα στις κατωτέρω διευθύνσεις :

|  |  |  |
| --- | --- | --- |
| **Α/Α** | **ΔΟΜΗ** | **ΔΙΕΥΘΥΝΣΗ** |
| 1 | Οικοτροφείο Β.Ν.Υ. ΟΡΦΕΑΣ | Δημοκρατίας 117, ΛΑΡΙΣΑ |
| 2 | Οικοτροφείο Β.Ν.Υ. ΑΝΤΙΦΩΝ | Βενιζέλου 21, ΤΥΡΝΑΒΟΣ |
| 3 | Οικοτροφείο Β.Ν.Υ. ΓΑΛΗΝΟΣ | ΡΟΥΣΣΟ ΚΑΡΔΙΤΣΑΣ |
| 4 | Οικοτροφείο Β.Ν.Υ. ΑΓΙΑ ΑΝΝΑ | ΤΕΡΨΙΘΕΑ ΛΑΡΙΣΑΣ |
| 5 | Ξενώνα ΜΕΛΑΜΠΟΥΣ | Αγίου Όρους 6α, Λάρισα |
| 6 | Οικοτροφείο Ψυχογηριατρικών Ασθενών ΕΣΤΙΑ | Μεσοχώρας 2, ΦΑΡΣΑΛΑ |
| 7 | Οικοτροφείο Ψυχογηριατρικών Ασθενών ΑΣΚΛΗΠΙΟΣ | ΜΕΓΑΛΟΧΩΡΙ ΤΡΙΚΛΑΩΝ |
| 8 | Οικοτροφείο Ψυχογηριατρικών Ασθενών ΤΙΜΙΟΣ ΣΤΑΥΡΟΣ | 2ο ΧΛΜ. ΠΕΟ ΛΑΡΙΣΑΣ - ΒΟΛΟΥ |
| 9 | Κέντρο Ημέρας | Κτίριο Παλαιάς Περιφέρειας |

**ΑΡΘΡΟ 8**

**Πληρωμή**

Τον ανάδοχο βαρύνουν τα έξοδα μεταφοράς, η ασφάλεια κ.λ.π. έξοδα μέχρι τους τόπους και χώρους παράδοσης των γευμάτων/δείπνων που θα υποδειχθεί από την ΘΕΨΥΠΑ.

Σε κάθε τιμολόγιο πρέπει να φαίνεται με σαφήνεια η τιμή χρέωσης.

Η πληρωμή του συμβατικού τιμήματος θα γίνει με την έκδοση των νόμιμων κατά περίπτωση

Στον ανάδοχο γίνεται παρακράτηση φόρου προμηθευτών. Τραπεζικά τέλη ή άλλες επιβαρύνσεις, βαρύνουν τον ανάδοχο.

**ΑΡΘΡΟ 9**

**Γενικοί Όροι**

Οι λαμβάνοντες μέρος στο διαγωνισμό θεωρείται ότι έλαβαν γνώση των όρων της παρούσης και τους αποδέχθηκαν ανεπιφύλακτα.

Απαγορεύεται η εκχώρηση από τον ανάδοχο σε οποιονδήποτε τρίτο, των υποχρεώσεων και δικαιωμάτων που απορρέουν από τη σύμβαση που θα συναφθεί μεταξύ αυτού και του Ειδικού Λογαριασμού Κονδυλίων Έρευνας χωρίς την έγγραφη συγκατάθεση του αναθέτοντα.

Η ΘΕΨΥΠΑ έχει το δικαίωμα να κηρύξει έκπτωτο τον «Ανάδοχο» χωρίς να καταβάλει οποιαδήποτε αποζημίωση αν αυτός δεν εκπληρώνει εγκαίρως και εντός των συμβατικών προθεσμιών ή εκπληρώνει πλημμελώς τις συμβατικές του υποχρεώσεις ή παραβιάζει ουσιώδη όρο της παρούσας προκήρυξης.

Αρμόδια για την επίλυση οποιασδήποτε διαφοράς που απορρέει από την παρούσα ή από την σύμβαση που θα συνταχθεί σε εκτέλεση αυτής, είναι τα δικαστήρια της Λάρισας.

Πληροφορίες:

• στο Γραφεία της Θ.Ε.Ψ.Υ.Π.Α., Αγίου Όρους 6α, Λάρισα από Δευτέρα έως Παρασκευή και ώρες: 10:30 – 13:30, τηλ. 2410-627363

• από την ηλεκτρονική μας διεύθυνση: www.thepsypa.gr

Λάρισα 4/12/2018

Για το Δ.Σ. της Θ.Ε.Ψ.Υ.Π.Α.

ΠΑΠΑΓΕΩΡΓΙΟΥ ΙΩΑΝΝΗΣ